སློབ་དཔོན་ཆེན་མོ་ཁ་སྒང་བཀྲ་ཤིས་ཚེ་རིང་ལགས་ནི་ལོར་མཚོ་སྔོན་ཞིང་ཆེན་ཐུན་ཏེ་རྫོང་ཁ་སྒང་སྡེ་པར་སྐུ་འཁྲུངས།ལོར་མཚོ་ལྷོ་མི་རིགས་དགེ་ཐོན་སློབ་གྲྭར་ཞུགས།ལོར་དམའ་འབྲིང་ནས་མཐར་ཕྱིན་ཏེ་མཚོ་ལྷོ་ཁུལ་ཨུའི་རྩ་འཛུགས་པུའུ་དང་ཁུལ་སློབ་གསོ་ཅུས་ནས་ལོ་ལྔའི་རིང་ལ་བྱ་བ་བསྒྲུབས།ལོར་མཚོ་སྔོན་མི་རིགས་སློབ་གྲྭ་ཆེན་མོའི་བོད་ཀྱི་སྐད་ཡིག་སྡེ་ཁག་གི་དངོས་གཞི་འཛིན་གྲྭར་ཞུགས།ཨ་ལགས་ཤར་གདོང་རིན་པོ་ཆེ་དང་རྡོ་རྒྱ་སྐུ་ལོ་ཚང་།ཨ་ལག་མ་རྒྱ་རིན་པོ་ཆེ།གཞན་ཡང་སྐབས་དེའི་རྒྱ་བོད་ཀྱི་སློབ་དཔོན་མང་པོའི་མདུན་ནས་བོད་ཀྱི་ལོ་རྒྱུས་དང་རྩོམ་རིག་རིག་གནས།བསྡུས་གྲྭ་དང་ནང་དོན་རིག་པ་སོགས་ལ་སློབ་གཉེར་གནང་།ལོར་ནུབ་བྱང་མི་རིགས་སློབ་གྲྭ་ཆེན་མོའི་བོད་ཀྱི་ཡིག་རྙིང་ཆེད་གཉེར་གྱི་ཞིབ་འཇུག་སློབ་མར་རྒྱུགས་འཕྲོད་དེ་མཁས་དབང་དམུ་དགེ་བསམ་གཏན་དང་།ཨ་ཁུ་བསམ་འགྲུབ་རྒྱ་མཚོ།ཨ་ལགས་དོར་ཞི་རིན་པོ་ཆེ་སོགས་སློབ་དཔོན་མང་པོ་བསམ་སྦྱོར་གཉིས་ཀྱིས་བསྟེན་ནས་བོད་ཀྱི་རིག་གནས་སྤྱི་དང་ཏུན་ཧོང་ཡིག་རྙིང་།རྩིས་དང་གྲུབ་མཐའ་སོགས་རིག་གནས་ཆེ་ཆུང་ཀུན་ལ་སློབ་གཉེར་གནང་།པེ་ཅིན་ནང་བསྟན་སློབ་གླིང་དུ་སེར་སྨད་དགེ་བཤེས་ཡེ་ཤེས་དབང་ཕྱུག་རིན་པོ་ཆེ་དང་བླ་བྲང་དགོན་ནས་ཨ་ཁུ་དགེ་འདུན་རྒྱ་མཚོ་ཚང་།ཨ་ཁུ་བློ་བཟང་རྒྱ་མཚོ་བདེར་གཤེགས་སོགས་ཀྱི་མདུན་ནས་ནང་བསྟན་གཞུང་ལུགས་ལ་ཐོས་བསམ་མཛད།